gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8876, del 07-08-2020 (2020/6146)

Notificació de les actuacions de jurisdicció voluntària. General número 1224/2017.
----------------------------------------------------------------------------------

### Dades del document

Número de DOGV
:   8876

Data del DOGV
:   07-08-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/6146


Organisme emissor
:   Jutjat de Primera Instància número 26 de València

Tipus de document
:   Anunci

Notificació de les actuacions de jurisdicció voluntària. General número 1224/2017. [2020/6146]  
Alicia Ordeig Rabadan, lletrada de l'Administració de Justícia del Jutjat de Primera Instància número 26 de València.  
  
Pel present faig saber que en les actuacions de jurisdicció voluntària. General [X00] - 001224/2017, seguides a instàncies de Julia Tendero Canales contra Andrés García Ibáñez, en situació de rebel·lia, en data 05.06.2020, s'ha dictat interlocutòria la qual en la seua part dispositiva diu així:  
  
Dispositiva  
Acorde arxivar el present procediment de conflicte en l'exercici de la pàtria potestat presentat per Julia Tendero Canales contra Andrés García Ibáñez  
No és procedent verificar especial imposició de les costes processals.  
Contra la present resolució es pot interposar recurs d'apel·lació que haurà de presentar-se per escrit davant aquest jutjat en el termini de vint dies des de la notificació d'aquesta resolució, amb intervenció d'advocat i procurador, el recurrent haurà d'acompanyar resguard que acredite haver efectuat el depòsit de 50 euros en el compte de depòsits i consignacions obert a nom d'aquest jutjat en l'entitat Banco de Santander, llevat que el recurrent tinga reconegut el benefici de justícia gratuïta.  
Així ho mana i signa, Mercedes Miñana Arnao, magistrada-jutgessa del Jutjat de Primera Instància núm. 26 de València. En done fe.  
  
I perquè servisca de notificació en forma deguda al demandat Andrés García Ibáñez, en situació de rebel·lia i parador ignorat, expedisc i signe el present edicte.   
  
València, 27 de juliol de 2020.- La lletrada de l'Administració de justícia: Alicia Ordeig Rabadan.
Diari Oficial de la Generalitat Valenciana


Sumari del DOGV 8725, del 24-01-2020 (2019/12384)

Notificació de la sentència dictada en el judici verbal número 1184/2018.
-------------------------------------------------------------------------

### Dades del document

Número de DOGV
:   8725

Data del DOGV
:   24-01-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2019/12352


Organisme emissor
:   Jutjat de Primera Instància Número 4 d'Orihuela

Tipus de document
:   Edicte

Notificació de la sentència dictada en el judici verbal número 1184/2018. [2019/12143]  
De: Comunidad de Propietarios del Edificio Pio V i Antonio Pinies.  
Procurador: José Luis Vera Saura.   
Contra: Salah El Kalai.  
Pedro Javier García Martínez, lletrat de l'Administració de justícia del Jutjat de Primera Instància número 4 d'Orihuela, faig saber, que en aquest jutjat es tramiten sota el número 1184/2018, actuacions de judici verbal, s'ha acordat donar publicitat a la sentència de data 19 de novembre de 2.019, mitjançant edictes, en el Diari Oficial de la Generalitat Valenciana, el text íntegre del qual obra en aquesta oficina judicial.  
Contra la mateixa no cap cap recurs.  
Les dades personals que es posen a la disposició de les parts han de ser tractats amb confidencialitat i per a les finalitats de l'Administració de justícia en els termes previstos en la Llei orgànica de protecció de dades.  
  
Orihuela, 13 de desembre de 2019.- El lletrat de l'Administració de justícia: Pedro Javier García Martínez.
Diari Oficial de la Generalitat Valenciana


Sumari del DOGV 8742, del 18-02-2020 (2020/1265)

Oferta d'ocupació pública.
--------------------------

### Dades del document

Número de DOGV
:   8742

Data del DOGV
:   18-02-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/1265


Data del document
:   07-02-2020

Organisme emissor
:   Ajuntament del Castell de Guadalest

Tipus de document
:   Anunci

Descriptors 

:   * Castell de Guadalest, el
    * concurs administratiu

Oferta d'ocupació pública. [2020/1265]  
D'acord amb el que disposen els articles 69.2 i 70.1 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, l'article 46 de la Llei 10/2010, de 9 de juliol, de la Generalitat, d'ordenació i gestió de la funció pública valenciana i els articles 91.1 de la Llei 7/1985, de 2 d'abril, reguladora de les bases de règim local, i 128.1 del Reial decret legislatiu 781/1986, de 18 d'abril, pel qual s'aprova el text refós sobre disposicions legals vigents en matèria de règim local, s'aprova per Resolució d'Alcaldia d'aquest ajuntament, de data 24.01.2020 (rectificada en data 05.02.2020) l'oferta d'ocupació pública següent per a l'Ajuntament del Castell de Guadalest. La qual cosa es fa pública per al general coneixement.  
El Castell de Guadalest, 7 de febrer de 2020.- L'alcalde president: Enrique Ponsoda Fracés.
Diari Oficial de la Generalitat Valenciana


Sumari del DOGV 8774, del 30-03-2020 (2020/2009)

Notificació de la sentència dictada en el judici verbal número 33/2019.
-----------------------------------------------------------------------

### Dades del document

Número de DOGV
:   8774

Data del DOGV
:   30-03-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/2009


Organisme emissor
:   Jutjat de Primera Instància Número 10 de València

Tipus de document
:   Edicte

Notificació de la sentència dictada en el judici verbal número 33/2019. [2020/2009]  
José Ramón González Ordóñez, lletrat de l'Administració de justícia del Jutjat de Primera Instància número 10 de València, faig saber que en el judici verbal 33/19 s'ha ordenat la publicació d'aquest acte de comunicació:  
 Procediment: judici verbal 33/19.  
Demandant: Emivasa.  
Demandada: María Teresa Fernández García.  
Acte processal que es publica: sentència de data 24 de febrer de 2020.  
 Objecte: notificar sentència.  
Mode i termini d'impugnació: recurs d'apel·lació dins del termini de 20 dies.  
El text íntegre de la resolució que es publica es podrà consultar i/o se'n podrà obtindre una còpia en la Secretaria d'aquest jutjat en hores d'audiència.  
  
València, 25 de febrer de 2020.- El lletrat de l'Administració de justícia: José Ramón González Ordóñez,
Diari Oficial de la Generalitat Valenciana


Sumari del DOGV 8809, del 12-05-2020 (2020/3309)

Notificació de la sentencia dictada en el judici de divorci número 342/2019.
----------------------------------------------------------------------------

### Dades del document

Número de DOGV
:   8809

Data del DOGV
:   12-05-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/3309


Organisme emissor
:   Jutjat de Primera Instància i Instrucció Número 2 de Novelda

Tipus de document
:   Edicte

Notificació de la sentencia dictada en el judici de divorci número 342/2019. [2020/3309]  
En el procediment judici de divorci núm. 342/2019 seguit a instàncies de Francisco Fernández Fernández contra Luz Arjona Soto s'ha dictat sentència, que diu literalment:  
  
Sentència 14/2020  
  
Novelda, 29 de gener de 2020  
  
Vistos per mi, Jéssica Tortosa Aparicio, jutgessa del Jutjat de Primera Instància i Instrucció núm. 2 de Novelda, les presents actuacions de judici de divorci, seguides en aquest jutjat sota el núm. 342/2019, a instàncies de la procuradora Mercedes Almodóvar González, en nom i representació de Francisco Fernández Fernández contra Luz Arjona Soto.  
  
Dispositiva  
Estime la demanda plantejada per la procuradora Mercedes Almodóvar González en nom i representació de Francisco Fernández Fernández i declare dissolt, per causa de divorci, el matrimoni contret pels cònjuges Francisco Fernández Fernández i Luz Arjona Soto, amb tots els efectes legals, i es procedeix a la dissolució del règim econòmic matrimonial.  
Quan aquesta resolució siga ferma, remeteu-ne un testimoniatge al registre civil on figure inscrit el matrimoni, per a fer-ne l'anotació marginal.  
Aquesta és la meua sentència, que, de conformitat amb el que es disposa en els articles 265 i 266 de l'LOPJ, s'anotarà en el llibre corresponent, se'n portarà un testimoni a les actuacions originals i que es notificarà a les parts, i se'ls fa saber que contra aquesta sentència podrà interposar-se un recurs d'apel·lació dins dels 20 dies següents a la notificació davant d'aquest jutjat i del qual coneixerà l'Audiència Provincial d'Alacant.  
Ho pronuncie, mane i signe.  
Publicació. Llegida i publicada l'anterior sentència per la jutgessa que la va dictar, en legal forma, i en el mateix dia de la seua data. En done fe.  
I atés que es troba aquesta demandada, Luz Arjona Soto, en parador ignorat, s'expedeix aquest edicte a fi que li servisca de notificació en deguda forma.  
  
Novelda, 7 de maig de 2020.- La lletrada de l'Administració de justícia: Maria del Carmen Rabasco Hernández.
Diari Oficial de la Generalitat Valenciana


Sumari del DOGV 8852, del 08-07-2020 (2020/5140)

Informació pública de la sol·licitud d'autorització d'explotació de recursos de la secció A a les parcel·les 208, 209, 210 i 217 del polígon 1, al terme municipal de Vilafamés.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   8852

Data del DOGV
:   08-07-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/5140


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de la sol·licitud d'autorització d'explotació de recursos de la secció A a les parcel·les 208, 209, 210 i 217 del polígon 1, al terme municipal de Vilafamés. [2020/5140]  
Planta de Áridos Mateu, SL, sol·licita autorització d'explotació de recursos de la secció A, denominada Áridos Mateu, a les parcel·les 208, 209, 210 i 217 del polígon 1, al terme municipal de Vilafamés (Castelló), i presenta l'estudi d'impacte ambiental i el pla de restauració, juntament amb la resta de documentació tècnica prevista en la normativa d'aplicació.  
Cosa que es fa pública, en compliment del que es preceptua en l'article 4 de la Llei 2/1989 de 3 de març, de la Generalitat Valenciana, d'impacte ambiental; en l'article 36 de la Llei 21/2013, de 9 de desembre, d'avaluació ambiental, i en l'article 6 del Reial decret 975/2009, de 12 de juny, sobre gestió de residus de les activitats extractives i de protecció i rehabilitació de l'espai afectat per les activitats mineres, a fi que els qui es consideren afectats d'alguna manera per l'activitat de què es tracta, puguen formular per escrit, durant el termini de 30 dies a partir de l'endemà de la present publicació, les observacions pertinents en el Servei Territorial d'Indústria i Energia de Castelló, c/ Cavallers, núm. 8, de dilluns a divendres de 9 a 14.00 hores.  
  
  
Castelló de la Plana, 1 de juny de 2020.- El cap del Servei d'Indústria i Energia de Castelló: Gerardo Nebot García.
Diari Oficial de la Generalitat Valenciana


Sumari del DOGV 8908, del 18-09-2020 (2020/7139)

Notificació de la sentència i interlocutòria d'aclariment dictades en el judici verbal número 348/2019.
-------------------------------------------------------------------------------------------------------

### Dades del document

Número de DOGV
:   8908

Data del DOGV
:   18-09-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/7139


Organisme emissor
:   Jutjat de Primera Instància i Instrucció número 4 de Massamagrell

Tipus de document
:   Edicte

Notificació de la sentència i interlocutòria d'aclariment dictades en el judici verbal número 348/2019. [2020/7139]  
Juan Ferrando Ábalos, lletrat de l'Administració de justícia del Jutjat de Primera Instància i Instrucció núm. 4 de Massamagrell, faig saber que, conforme l'art. 497.2 de la LEC s'ha acordat en el judici verbal 348/2019 per reclamació de quantitat d'Aguas de Valencia SA contra Emilio José López Puig, en parador ignorat, el magistrat d'aquest jutjat Pablo Ignacio Luján Martínez ha dictat sentencia de 13.03.2020 i acte aclaridor de l'anterior de 15.07.2020 els extractes del qual són:  
  
Part dispositiva (sentència 13.03.2020)  
Estime íntegrament la demanda interposada per Aguas de Valencia SA, i condemne Emilio José López Puig al pagament de la quantitat de 948,70 euros. Aquesta quantitat reporta l'interés legal des de la data d'interposició de la demanda i l'interés de l'article 576 LEC des de la data de la present sentència.  
Costes processals. Es condemna el demandat Emilio José López Puig al pagament de les costes processals causades.  
Notifiqueu aquesta sentència a les parts. Lliureu i uniu el testimoniatge d'aquesta resolució a les actuacions. Cal que l'original s'inserisca en el llibre de sentències.  
Règim de recursos: no cap recurs d'apel·lació davant l'Audiència Provincial de València (article 455 LEC) per no arribar a la quantia mínima de 3.000 euros.  
Part dispositiva (acte 15.07.20)  
Es completa la sentència 39/2020 de 13 de març en els termes següents: si en el termini de dos mesos des de la notificació de la sentència Emilio José López Puig no abona la quantitat objecte de condemna es tindrà per resolt el contracte de subministrament, i s'autoritzarà el personal tècnic de la part actora a accedir si calguera a l'immoble situat al carrer Idelfonso Fierro 9-12a de Puçol, per a la retirada i desconnexió del comptador, així com per a la clausura de la instal·lació i subministrament.  
En cas de falta d'autorització d'accés, es procedirà conforme disposa l'article 701 LEC.  
Règim de recursos. Aquest acte és ferm i en contra no es pot interposar cap recurs, sense perjudici del procedent contra la resolució original que ja va ser indicat en notificar-se aquella. Però, el termini per a interposar-lo començarà a computar-se des de l'endemà de la notificació del present acte (article 215.4 LECn).  
Ho acorda i signa sa senyoria. En done fe.  
  
Massamagrell, 30 de juliol de 2020.- El lletrat de l'Administració de Justícia: Juan Ferrando Ábalos.
Diari Oficial de la Generalitat Valenciana


Sumari del DOGV 8796, del 23-04-2020 (2020/2982)

ACORD de 17 d'abril de 2020, del Consell, d'autorització de l'expedient de rescabalament 06/2020 per obligacions contretes entre 2018 i 2020.
---------------------------------------------------------------------------------------------------------------------------------------------

### Dades del document

Número de DOGV
:   8796

Data del DOGV
:   23-04-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/2982


Data del document
:   17-04-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Acord

Descriptors 

:   * Vicepresidència i Conselleria d'Igualtat i Polítiques Inclusives

ACORD de 17 d'abril de 2020, del Consell, d'autorització de l'expedient de rescabalament 06/2020 per obligacions contretes entre 2018 i 2020. [2020/2982]  
D'acord amb els articles 39.5 i 106.3, de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta de la vicepresidenta i consellera d'Igualtat i Polítiques Inclusives, el Consell, prèvia deliberació, en la reunió de 17 d'abril de 2020,  
  
  
ACORDA  
  
Primer  
Autoritzar l'aprovació per la persona titular de la Vicepresidència i Conselleria d'Igualtat i Polítiques Inclusives de l'expedient de rescabalament 6/2020 per obligacions contretes per la prestació de serveis en estades de menors (CAM), prestació de serveis en residències i centres de dia de persones majors, gestió integral de CEEM, i gestió integral de residències de persones amb diversitat funcional entre 2018 i 2019 per import de 60.850.115,68 € (IVA inclòs).  
  
Segon   
Autoritzar la imputació al pressupost de 2020 de les obligacions econòmiques contretes en 2018 i 2019 per import de 34.442.153 €.  
  
València, 17 d'abril de 2020  
  
La consellera secretària del Consell,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8917, del 01-10-2020 (2020/7788)

Lloguer de locals propietat d'EVHA amb bonificació de renda per part d'entitats organitzatives de col·lectius sense ànim de lucre.
----------------------------------------------------------------------------------------------------------------------------------

### Dades del document

Número de DOGV
:   8917

Data del DOGV
:   01-10-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/7788


Organisme emissor
:   Entitat Valenciana d'Habitatge i Sòl

Tipus de document
:   Anunci

Lloguer de locals propietat d'EVHA amb bonificació de renda per part d'entitats organitzatives de col·lectius sense ànim de lucre. [2020/7788]  
L'Entitat Valenciana d'Habitatge i Sòl, EVHA, comunica el termini per a la presentació d'ofertes per al procediment del lloguer de locals propietat d'EVHA amb bonificació de renda, per part d'entitats organitzatives de col·lectius sense ànim de lucre.  
Immobles objecte de licitació: 22 locals situats a les províncies de València, Alacant i Castelló.  
Recollida de documentació: el plec de condicions, els seus annexos i altra documentació podran retirar-se en les nostres oficines a València; carrer Vinatea, 14, 46564, o a través de la nostra pàgina web www.evha.es.  
Per a qualsevol consulta relativa a la licitació poden contactar amb EVHA en el telèfon 27 265 06 56, o dirigir la seua consulta al correu electrònic activos\_xjqb@npm.yr  
Presentació d'ofertes: les ofertes hauran de presentar-se en les oficines d'EVHA, carrer Vinatea 14, 46695 de València, en dies laborables, en horari de 09.00 a 14.00 hores.  
Data límit de presentació: tres mesos des de la publicació del present anunci en el DOGV.  
  
València, 24 de setembre de 2020.- El director general: Alberto Aznar Traval.
Diari Oficial de la Generalitat Valenciana


Sumari del DOGV 8779, del 02-04-2020 (2020/2754)

Aprovació de la modificació dels Estatuts de la Mancomunitat de la Ribera Alta per la incorporació de la Barraca d'Aigües Vives..
---------------------------------------------------------------------------------------------------------------------------------

### Dades del document

Número de DOGV
:   8779

Data del DOGV
:   02-04-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/2754


Organisme emissor
:   Mancomunitat de la Ribera Alta

Tipus de document
:   Anunci

Aprovació de la modificació dels Estatuts de la Mancomunitat de la Ribera Alta per la incorporació de la Barraca d'Aigües Vives.  
. [2020/2754]  
Ha resultat aprovada definitivament la modificació no constitutiva dels Estatuts de la Mancomunitat de la Ribera Alta aprovada pel Ple de la Mancomunitat en sessió de data 10 de desembre de 2019, adreçada a la integració de l'entitat local menor de la Barraca d'Aigües Vives com a membre de ple dret de l'entitat. La modificació consisteix en fixar la redacció de la lletra b) de l'article 1 dels Estatuts de la Mancomunitat de la Ribera Alta, en el següent text:  
  
«b) Els municipis d'Alberic, l'Alcúdia, Alcàntera de Xúquer, Alfarp, Algemesí, Alginet, Alzira, Antella, Beneixida, Benifaió, Benimodo, Benimuslem, Carcaixent, Càrcer, Carlet, Catadau, Cotes, l'Ènova, Gavarda, Guadassuar, Llombai, Manuel, Massalavés, Montserrat, Montroi, la Pobla Llarga, Rafelguaraf, Real, Sant Joanet, Sellent, Senyera, Sumacàrcer, Tous, Turís i Villanueva de Castellón i l'entitat local menor de la Barraca d'Aigües Vives constituïxen la Mancomunitat de la Ribera Alta.»  
En compliment d'allò acordat i de la normativa concordant es publica el text de la modificació aprovada per als Estatuts de la Mancomunitat de la Ribera Alta (En el DOGV de data 2 de setembre de 2015 es va publicar el text íntegre dels estatuts. En el DOGV de data 9 de març de 2020, es va publicar el text de diferents articles modificat).  
  
Amb la inserció d'aquest anunci en el DOGV entrarà en vigor la modificació aprovada.  
  
Contra l'acord de modificació dels Estatuts, que és definitiu en via administrativa, pot interposar-se recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos des de la publicació del present anunci.  
  
  
Alzira, 27 de març de 2020.- El president: Txema Peláez Palazón.
Diari Oficial de la Generalitat Valenciana


Sumari del DOGV 8852, del 08-07-2020 (2020/5155)

RESOLUCIÓ d'1 de juliol de 2020, de la Universitat d'Alacant, per la qual es nomena catedràtica d'universitat en l'àrea de coneixement d'Economia Financera i Comptabilitat.
----------------------------------------------------------------------------------------------------------------------------------------------------------------------------

### Dades del document

Número de DOGV
:   8852

Data del DOGV
:   08-07-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/5155


Data del document
:   01-07-2020

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ d'1 de juliol de 2020, de la Universitat d'Alacant, per la qual es nomena catedràtica d'universitat en l'àrea de coneixement d'Economia Financera i Comptabilitat. [2020/5155]  
De conformitat amb la proposta elevada per la comissió nomenada per a jutjar la plaça de catedràtic/a d'universitat (DF00432), convocada per la Resolució de 16 de desembre de 2019 (BOE 03.01.2020), de l'àrea de coneixement d'Economia Financera i Comptabilitat, Departament d'Economia Financera i Comptabilitat, i presentada per la persona interessada la documentació a què fa referència la base novena de la convocatòria; aquest rectorat, en ús de les atribucions conferides per l'article 65 de la Llei orgànica 6/2001, de 21 de desembre, d'universitats, i la resta de disposicions que la desenrotllen, ha resolt:  
  
Nomenar Belén Adoración Nieto Domenech, catedràtica d'universitat de l'àrea de coneixement d'Economia Financera i Comptabilitat, adscrita al departament d'Economia Financera i Comptabilitat.  
  
Contra aquesta resolució, que esgota la via administrativa, pot l'interessat interposar un recurs contenciós administratiu davant del jutjat contenciós administratiu dels d'Alacant que resulte competent, en el termini de dos mesos comptats a partir de l'endemà de la seua publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptat a partir de l'endemà de la publicació de la present, davant del rector, de conformitat amb el que es disposa en els articles 123 i 124 de la Llei 39/2015.  
  
  
Alacant, 1 de juliol de 2020.- El rector: Manuel Palomar Sanz.